Ibrahim Kevljanin stradao je u petak u prometnoj nesreću u Rovinju u kojoj je sudjelovao pjevač Tony Cetinski.





Cetinski se jučer putem odvjetnice obratio javnosti i kazao kako je u šoku te da otkazuje sve nastupe i obitelji preminulog Ibrahima izrazio je sućut.

S Adis Kevljanin, sinom pokojnog Ibrahima danas je razgovarao Avaz.ba kojemu je ispričao kako je saznao za smrt oca, što se događalo u satima nakon tragedije i kada je posljednji put vidio oca koji je rodom iz Kozarca a godinama živi u Rovinju.

– Za tatinu smrt doznao sam istu večer kad se nesreća dogodila. Iz Rovinja su me nazvali prijatelji i javili su mi da je tatu pregazio Tony Cetinski. Poslije toga počeli su mi se javljati i drugi prijatelji koji su mi ispričali sve što se dogodilo tog kobnog petka u 14 sati – izjavio je Adis.

Ispričao je i kakve je detalje o nesreći saznao od prijatelja koji žive u Rovinju.

– Prijatelji su mi rekli da je Tony udario Ibrahima dok je stajao na cesti, a ne dok je ležao, kako pojedinci tvrde. Tony je u Rovinju poznat po brzoj vožnji i sam sam se vozio tom ulicom i odlično je poznajem i znam da treba voziti polako – kaže.

Dodaje kako ga nakon nesreće Cetinski nije kontaktirao niti su to učinili njegovi odvjetnici.

– Da je čovjek okrenuo bi broj, izrazio mi sućut zbog ove tragedije. Nije se udostojao ni javiti. Prije osam godina sam operirao srce i već 14 godina živim u Innsbrucku. a zdravstveno stanje pogoršalo mi se nakon ove tragedije.

Ispričao je i kako je prije nekoliko godina u prometnoj nesreći stradao njegov brat Haris, a oca je zadnji put vidio ovog kolovoza kada ga je posjetio s kćerima Dijanom i Dejlom.

MP/foto:avaz ba